**ZÁ PI S N I CA**

**z riadneho zasadnutia obecného zastupiteľstva konaného dňa 13. 12. 2012 v zasadačke**

**Obecného úradu v Turčeku.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prítomní: priložená prezenčná listina

Program zasadnutia: tvorí prílohu zápisnice

**K bodu 1: Otvorenie**

Starostka Oľga Wagnerová privítala prítomných a oboznámila ich s programom zasadnutia. Obecné

zastupiteľstvo program schválilo.

**K bodu 2**

Starostka obce navrhla overovateľov zápisnice Valériu Gajdošovú a Jána Dvorského. Poslanci tento

návrh jednohlasne schválili.

**K bodu 3: Kontrola uznesení**

Hlavný kontrolór previedol kontrolu uznesení z posledného riadneho zasadnutia obecného zastupiteľstva a podal správu o prevedenej kontrole všetkých nájomných zmlúv uzavretých medzi obcou a právnickými a fyzickými osobami. Konštatoval, že je potrebné neplatičov vyzvať k úhrade nedoplatkov a upovedomiť ich, že im plynú úroky z omeškania a legislatívne treba doriešiť drobné nedostatky, t.j. prepočítať Slovenské koruny na Eurá, vypovedané nájmy zdokladovať, zaevidovať v zmluvách neplatnosť, v zmluvách vypísať m2 pre prehľadnosť.

**K bodu 4: Plnenie rozpočtu k 31.09.2012**

Poslankyňa Valéria Gajdošová podala správu o plnení rozpočtu k 31.09.2012, ktorá bola k nahliadnutiu na vývesnej tabuli obce a iných verejných miestach.

**K bodu 5: Návrh úpravy rozpočtu pre rok 2012**

Starostka predniesla poslancom návrh na úpravu rozpočtu pre rok 2012. Je k nahliadnutiu na vývesnej tabuli obce.

**K bodu 6: Rozpočet na rok 2013 a finančný výhľad pre roky 2014 a 2015**

Poslanci obecného zastupiteľstva sa podrobne zaoberali rozpočtom na rok 2013 a finančným výhľadom pre roky 2014 a 2015. Rozpočet bol k nahliadnutiu na vývesnej tabuli obce a iných verejných miestach. Poslanci nemali pripomienky a rozpočet pre rok 2013 jednohlasne schválili.

**K bodu 7: Úpravy VZN obce Turček**

Poslanci sa zaoberali úpravami niektorých VZN obce Turček, ktoré boli k nahliadnutiu na verejných tabuliach obce. Neboli pripomienkované občanmi, poslanci ich jednohlasne schválili.

**K bodu 8: Prijatie smernice verejného obstarávania obce Turček**

Poslanci Obecného zastupiteľstva zobrali na vedomie Smernicu verejného obstarávania obce Turček č.9/2012 zo dňa 22.11.2012, ktorou sa upravujú postupy pri zadávaní zákaziek s nízkou hodnotou s tým, že zmeny týkajúce sa internej smernice podliehajú schváleniu obecným zastupiteľstvom.

**K bodu 9: Výzva na zimnú údržbu miestnych komunikácií**

Výzva na zimnú údržbu miestnych komunikácií v obci Turček pre zimné obdobie 2012/2013. Prihlásili sa traja záujemcovia – pán Blaženiak, pán Polák a firma Klimaservis, pán Schnierer. Komisia, ktorá zasadala v tejto veci rozhodla, že zimnú údržbu ciest, pre zimné obdobie 2012/2013 bude vykonávať firma Klimaservis – pán Miroslav Schnierer. Všetci poslanci jednohlasne súhlasili.

**K bodu 10: Určenie inventarizačných komisií**

Určenie inventarizačných komisií. Starostka Oľga Wagnerová prečítala navrhnuté inventarizačné komisie a členov jednotlivých komisií. Inventarizácia obecného majetku bude vykonaná do 20.01.2013.

**K bodu 11: Žiadosť o odkúpenie pozemku**

Obecné zastupiteľstvo sa zaoberalo žiadosťou pána Milana Puliša o odkúpenie pozemku, ktorý svojím umiestnením a využitím tvorí neoddeliteľný celok so stavbou rodinného domu súpisné číslo 81 a je priamo určený na výkon vlastníckych práv k tejto stavbe. Cena za pozemok bude určená podľa znaleckého posudku, ktorý si kupujúci dajú zhotoviť aj s geometrickým plánom na vlastné náklady. Obecné zastupiteľstvo ukladá starostke Oľge Wagnerovej zabezpečiť uzatvorenie kúpnej zmluvy do 28.02.2013.

**K bodu 12: Odvolania proti platbe za komunálny odpad**

Na Obecný úrad boli doručené odvolania chalupárov pani Marty Vaníkovej a Heleny Fubšovej, proti platbe za komunálny odpad. Poslanci rozhodli v tejto veci postupovať v zmysle platného VZN pre rok 2012.

**K bodu 13: Prijatie uznesení**

Obecné zastupiteľstvo schválilo uznesenia, ktoré sú prílohou zápisnice.

**K bodu 14: Záver**

Starostka obce ukončila zasadnutie a všetkým poďakovala za účasť.

Zapísala: Margita Stračinová

Turček 13.12. 2012

Overovatelia zápisnice: Gajdošová Valéria …................................

Dvorský Ján ...................................